CELEX: 32008D0221
Language: da
Date: 2008-03-12 00:00:00
Title: 2008/221/EF: Kommissionens beslutning af 12. marts 2008 om EF-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2008 (meddelt under nummer K(2008) 925)

14.3.2008   
            
            
               DA
            
            
               Den Europæiske Unions Tidende
            
            
               L 70/13
            
         
      KOMMISSIONENS BESLUTNING
   
   af 12. marts 2008
   om EF-tilskud til finansiering af et program til bekæmpelse af skadegørere på planter og planteprodukter i de franske oversøiske departementer for 2008
   (meddelt under nummer K(2008) 925)
   (Kun den franske udgave er autentisk)
   (2008/221/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 17, stk. 3, første afsnit, første punktum, og
   ud fra følgende betragtninger:
   
               (1)
            
            
               Dyrkningsvilkårene i de franske oversøiske departementer kræver særlige foranstaltninger for den vegetabilske produktion. Disse foranstaltninger omfatter blandt andet omkostningstunge plantesundhedsforanstaltninger.
            
         
               (2)
            
            
               Ved Kommissionens beslutning 2007/609/EF af 10. september 2007 om fastlæggelse af, hvilke foranstaltninger der er berettigede til EF-tilskud inden for rammerne af programmerne til bekæmpelse af skadegørere på planter og planteprodukter i de franske oversøiske departementer samt på Azorerne og Madeira (2), er det fastlagt, hvilke foranstaltninger Fællesskabet kan finansiere under programmer til bekæmpelse af skadegørere på planter og planteprodukter i de franske oversøiske departementer samt på Azorerne og Madeira.
            
         
               (3)
            
            
               De franske myndigheder har forelagt Kommissionen et program for 2008, som omfatter plantesundhedsforanstaltninger i de franske oversøiske departementer. I programmet beskrives det, hvilke mål der skal nås, hvilke delresultater der forventes, hvilke foranstaltninger der skal gennemføres, hvor længe de skal løbe, og hvor store udgifterne til dem bliver, med henblik på eventuelt EF-tilskud. De i programmet beskrevne foranstaltninger opfylder kravene i beslutning 2007/609/EF.
            
         
               (4)
            
            
               I henhold til artikel 3, stk. 2, litra a), i Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (3) finansieres plantesundhedsforanstaltninger af Den Europæiske Garantifond for Landbruget. Finansiel kontrol af de pågældende foranstaltninger sker efter artikel 9, 36 og 37 i samme forordning.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Plantesundhed —
            
         VEDTAGET FØLGENDE BESLUTNING:
   Artikel 1
   Tildelingen af et EF-tilskud til Frankrig til finansiering af det officielle program til bekæmpelse af skadegørere på planter og planteprodukter i de franske oversøiske departementer for 2008, jf. del A i bilaget, godkendes.
   Tilskuddet er på højst 60 % af de samlede støtteberettigede udgifter, jf. del B i bilaget, og højst 282 000 EUR (ekskl. moms).
   Artikel 2
   1.   Der udbetales et forskud på 100 000 EUR senest 60 dage efter modtagelsen af en betalingsanmodning fra Frankrig.
   2.   Restbeløbet af EF-tilskuddet udbetales, under forudsætning af at Kommissionen senest den 15. marts 2009 modtager en endelig gennemførelsesrapport i elektronisk form.
   Rapporten skal indeholde:
   
               a)
            
            
               en kortfattet teknisk evaluering af hele programmet, herunder af, hvor langt man er nået med gennemførelsen af de fysiske og kvalitative mål, og hvilke fremskridt der er gjort, samt en vurdering af de umiddelbare plantesundhedsmæssige og økonomiske virkninger og
            
         
               b)
            
            
               en udgiftsopgørelse med angivelse af de faktisk afholdte udgifter opdelt efter delprogram og foranstaltning.
            
         3.   Hvad angår det vejledende budget, jf. del B i bilaget, kan Frankrig justere fordelingen af finansieringsmidlerne mellem forskellige foranstaltninger under samme delprogram med højst 15 % af EF-tilskuddet til det pågældende delprogram, forudsat at det programbeløb, der svarer til de samlede støtteberettigede udgifter, ikke overskrides, og at programmets hovedmål ikke dermed bringes i fare.
   Frankrig underretter Kommissionen om alle justeringer.
   Artikel 3
   Denne beslutning anvendes fra den 1. januar 2008.
   Artikel 4
   Denne beslutning er rettet til Den Franske Republik.
   
      Udfærdiget i Bruxelles, den 12. marts 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 42 af 14.2.2006, s. 1. Ændret ved Kommissionens forordning (EF) nr. 1276/2007 (EUT L 284 af 30.10.2007, s. 11).
   
      (2)  EUT L 242 af 15.9.2007, s. 20.
   
      (3)  EUT L 209 af 11.8.2005, s. 1. Senest ændret ved forordning (EF) nr. 1437/2007 (EUT L 322 af 7.12.2007, s. 1).
   
      BILAG
      PROGRAM OG VEJLEDENDE BUDGET FOR 2008
      DEL A
      Program
      Programmet består af fire delprogrammer:
      
                  1)
               
               
                  Tværdepartementalt delprogram:
                  
                              a)
                           
                           
                              Foranstaltning 1.1: udvikling af metoder til påvisning af skadegørere baseret på kvantitativ polymerase-kædereaktion (PCR).
                           
                        
            
                  2)
               
               
                  Delprogram for departementet Martinique:
                  
                              a)
                           
                           
                              Foranstaltning 2.1: plantesundhedsevaluering og diagnostik ved hjælp af det regionale laboratorium og dets mobile enhed (labo vert) og integreret bekæmpelse af skadegørere på grøntsager.
                           
                        
            
                  3)
               
               
                  Delprogram for departementet Fransk Guyana:
                  
                              a)
                           
                           
                              Foranstaltning 3.1: etablering af et landbrugsvarslingssystem vedrørende plantesundhed inden for risproduktion.
                           
                        
                              b)
                           
                           
                              Foranstaltning 3.2: styrkelse af diagnosticeringskapaciteten ved hjælp af det regionale laboratorium og dets mobile enhed (labo vert).
                           
                        
            
                  4)
               
               
                  Delprogram for departementet Guadeloupe:
                  
                              a)
                           
                           
                              Foranstaltning 4.1: tilrettelæggelse af et netværk for undersøgelser af bananfluer.
                           
                        
                              b)
                           
                           
                              Foranstaltning 4.2: styring af risikoen for indslæbning af skadegørere via turister.
                           
                        
                              c)
                           
                           
                              Foranstaltning 4.3: undersøgelse af mulighederne for integreret bekæmpelse af maniokmyrer.
                           
                        
                              d)
                           
                           
                              Foranstaltning 4.4: udvikling af et kompetencecenter for bekæmpelse af gnavere i by- og landområder.
                           
                        
            DEL B
      Vejledende budget (i euro) med angivelse af de forventede delresultater
      
                  Delprogrammer
               
               
                  Resultaternes art
                  (S = levering af tjenesteydelser, R = forskningsarbejde/undersøgelser)
               
               
                  Støtteberettigede udgifter
               
               
                  Nationalt bidrag
               
               
                  EF-tilskud
               
            
                  Tværdepartementalt delprogram
               
            
                  Foranstaltning 1.1
               
               
                  Kvantitativ PCR (R)
               
               
                  155 000
               
               
                  62 000
               
               
                  93 000
               
            
                  Subtotal
               
               
                  155 000
               
               
                  62 000
               
               
                  93 000
               
            
                  Martinique
               
            
                  Foranstaltning 2.1
               
               
                  Plantesundhedsdiagnostik og integreret bekæmpelse af skadegørere på grøntsager på stedet (S)
               
               
                  95 000
               
               
                  38 000
               
               
                  57 000
               
            
                  Subtotal
               
               
                  95 000
               
               
                  38 000
               
               
                  57 000
               
            
                  Fransk Guyana
               
            
                  Foranstaltning 3.1
               
               
                  Modelvarslingssystem vedrørende plantesundhed (R)
               
               
                  115 000
               
               
                   
               
               
                   
               
            
                  Foranstaltning 3.2
               
               
                  Plantesundhedsdiagnostik på stedet (S)
               
               
                  31 000
               
               
                   
               
               
                   
               
            
                  Subtotal
               
               
                  146 000
               
               
                  58 400
               
               
                  87 600
               
            
                  Guadeloupe
               
            
                  Foranstaltning 4.1
               
               
                  Tilrettelæggelse af et netværk for undersøgelser af bananfluer (S)
               
               
                  12 000
               
               
                   
               
               
                   
               
            
                  Foranstaltning 4.2
               
               
                  Information af offentligheden om risikoen for indslæbning af skadegørere (S)
               
               
                  12 000
               
               
                   
               
               
                   
               
            
                  Foranstaltning 4.3
               
               
                  Undersøgelse af mulighederne for integreret bekæmpelse af en skadegører (R)
               
               
                  30 000
               
               
                   
               
               
                   
               
            
                  Foranstaltning 4.4
               
               
                  Udvikling af et kompetencecenter for bekæmpelse af gnavere i by- og landområder (R)
               
               
                  20 000
               
               
                   
               
               
                   
               
            
                  Subtotal
               
               
                  74 000
               
               
                  29 600
               
               
                  44 400
               
            
                  
                     I alt
                  
               
               
                  470 000
               
               
                  188 000
               
               
                  282 000